 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጅቡቲ ንምልዓል እገዳ ኤርትራ ሓንጎፋይ ኢላ ተቐቢላቶ 16 ሕዳር 2018 ምንጪ ስእሊ, Getty Images መግለጺ ስእሊ, መንግስቲ ኤርትራ ኣብ ልዕሊ ኤርትራ ዝተነበረ እገዳ ፍትሓዊ ኣይኮንን ብምባል ብትደጋጋሚ ጥርዓኑ ከስምዕ ጸኒሑዩ መንግስቲ ሪፖብሊክ ጅቡቲ ባይቶ ጸጥታ ሕቡራት ሃገራት እገዳ ካብ ልዕሊ ኤርትራ ምልዓሉ ከም ዘሐጎሶ ኣፍሊጡ ሚኒስትሪ ጉዳያት ወጻኢን ኣህጉራዊ ምትሕብባርን ሪፖብሊክ ጅቡቲ ኣብ ዘውጽኦ መግለጺ ባይቶ ጸጥታ ነቲ ኣብ ልዕሊ ኤርትራ ዝነበረ እገዳ ንምልዓል ብሕዳር 14 ዘሕለፎ ውሳነ ቁ.2444 መንግስቲ ሪፖብሊክ ጅቡቲ ብሓጎስ ተቐቢልዎ ኣሎ ኢሉ እቲ መግለጺ ወሲኹ እቲ ውሳነ ንኣገደስቲ ጉዳያት ጅቡታውያን ምሩኻት ኲናትን ምምልካት ዶብን ዘካተተ ብምዃኑ መንግስቲ ሪፖብሊክ ጅቡቲ ዘለዎ ምሉእ ዕግበት ይገልጽ ይብል ንምልዓል እቲ እገዳ ኣበርቲዑ ክሰርሕ ዝጸንሐ መንግስቲ ኢትዮጵያ ስለቲ ብሕቡራት ሃገራት ዝተዋህቦ እወንታዊ መልሲ ምስጋንኡ ክገልጽ እንከሎ እቲ ስጉምቲ ንምርግጋእ እቲ ዞባ ኣገዳሲ ምዃኑ ገሊጹ ሕብረትን ኣፍሪቃ ኣሜሪካን ዝተፈላለያ ሃገራትን ነቲ ውሳነ ሓንጎፋይ ኢሎም ተቐቢሎምዎ ኣለው ኣብ ልዕሊ ኤርትራ ተነቢሩ ዝጸንሐ እገዳ ተላዒሉ እገዳ ኣብ ልዕሊ ዝኾነት ሃገር ኣድሚዑ ኣይፈልጥን ኢዩ ብሱሩውን ኣስናን ዝነበሮ ማዕቀብ ኣይነበረን መንግስቲ ኤርትራ ኣብ ምልዓል እቲ እገዳ ኣመልኪቱ ኣብ ዘውጽኦ መግለጺ ነዚ ንኣስታት 10 ዓመት ኣብ ልዕሊ ህዝቢ ኤርትራ ዘይምኽኑይ ጉድኣት ዘውረደ ኢፍትሓዊ ውሳነ ንምእራም ዝተወስደ ስጉምቲ ደንጉዩ እውን እንተመጸ ብሓጎስ ይቕበሎ ኢሉ እቲ መግለጺ ወሲኹ እቲ ኣብ 2009 ኣብ ልዕሊ ኤርትራ ዝተነብረ እገዳ መቐጸልታን ሳዕቤንን ናይቲ ተኸታተልቲ መንግስቲ ዋሽንግተን ክኽተልዎ ዝጸንሑ ዝምቡዕ ናይ ዕብለላን እንኮ-ቐጽራዊ ስትራተጂን ናይ መልሕቓት ሜላን ምዃኑ ይገልጽ ኣብ መወዳእታ እቲ መግለጺ ባይቶ ጸጥታ ኪኖ እገዳ ምልዓል ናይ ዘውረዶ በደል ካሕሳ እውን ተሓታቲ እዩ ብምባል መንግስትን ህዝብን ኤርትራ መኸተኦም ንሓቂን ንፍትሒን ብምልዓል እገዳ ጥራይ ኣይከቋርጽዎን እዮም ኢሉ እቲ ተላዒሉ ዘሎ እገዳ ኣብ 23 ታሕሳስ 2009 ብውሳነ 1907 ዝሓለፈ ኮይኑ ኤርትራ ንእስላማውያን ዕጡቓት ሶማል ሓገዛት ትገብርያ ዝብልን ኣብቲ ኣብ 2008 ምስ ጅቡቲ ዝገበረቶ ኲናት ካብ ተኣፋፊ ቦታታት ወተሃደራታ ምስሓብ ኣብያ ዝብሉን ምኽንያታት ምዃኖም ይግለጽ እቲ እገዳ ንኣጽዋር ናይ ዝተወሰኑ ላዕለዎት ሓለፍት መገሻን ምድስካል ርእሰማልንን ኮይኖም መንግስቲ ኤርትራ ንቚጠባ ኤርትራ ንምድኻም ዝሃቀኑ ውሳነታት ከብል ይገልጾም እቲ እገዳ ዘይፍትሓዊ ምንባሩ ዝገልጽ ኣምባሳደር ኤርትራ ኣብ በልጅዩም ነበር ዓንደብርሃን ወልደግዮርጊስ ግና እቲ እገዳ ብዙሕ ነቓዓት ስለ ዝነበሮ ብኣድማዕነት ተተግቢሩ ክበሃል ኣይከኣልን ይብል ኣምባሳደር ዓንደብርሃን ወሲኹ እቲ ስርዓት መንግስቲ ኤርትራ ከም ዓቢይ ናይ ፕሮፖጋንዳ መሳርሒ ክጥቀመሉ ከም ዝጸንሐ ይሕብር ነቲ ብሰንኪ ግጉይ ቁጠባዊ ፖሊሲታቱን ዝተኸተሎ ተግባራትን ኣብ ኤርትራ ወሪዱ ዘሎ ቁጠባዊ ውድቀትን ደረቱ ዝሓለፎ ሕሱም ድኽነትን ከም መመኽነይታ ክጥቀመሉ ጸኒሑ ብምባል ምልዓል ናይዚ እገዳ ነቲ መንግስቲ ነዚ መሳርሒ ከስእኖዩ ኢሉ ሚኒስትሪ ዜና ኤርትራ ኣብ መርበብ ሓበሬትኡ ኣብ ዝዘርግሖ ጽሑፍ ኣብ ውሽጥን ወጻኢን ዝነብሩ ኤርትራውያን ብምልዓል እቲ እገዳ ሓጎሶም ይገልጹ ከም ዘለው ሓቢሩ ደንካሊ ዝተብሃለ ኣብ ዕደና ፖታሽ ዝነጥፍ ኩባንያን ካልኦትንውን እቲ ሕቡራት ሃገራት ካብ ኤርትራ እገዳ ንምልዓል ዘሕለፎ ውሳነ ወላኳ ነቲ ኣብ ዕደና ንምውፋር ዘሎ ሻቕሎት እንተዘይኣለዮ ኣህጉራዊ ንግዲን ቁጠባ እታ ሃገርን ከደንፍዕ ከም ዝኽእል ምግላጾም ሮይተርስ ጸብጺቡ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 